नरेंद्र मोदी के उपवास का आज आखिरी दिन  
आज मोदी के उपवास में शामिल होने के लिए लोकसभा में विपक्ष की नेता सुषमा स्वराज और झारखंड के मुख्यमंत्री अर्जुन मुंडा अहमदाबाद पहुंच रहे हैं।
गुजरात के मुख्यमंत्री नरेंद्र मोदी के सद्भावना उपवास का आज तीसरा और आखिरी दिन है। मोदी आज शाम 5:30 बजे अपना उपवास तोड़ेंगे। आज मोदी के उपवास में शामिल होने के लिए लोकसभा में विपक्ष की नेता सुषमा स्वराज और झारखंड के मुख्यमंत्री अर्जुन मुंडा अहमदाबाद पहुंच रहे हैं।  मुंडा ने कहा कि मोदी का उपवास समाज में एकता और भाईचारे को बढ़ाने वाला है, इसलिए वह इसका समर्थन करते हैं। उन्होंने गुजरात के विकास का हवाला देते हुए कहा कि मोदी पर उपवास के बहाने निशाना साधने वालों को गुजरात के मौजूदा आर्थिक हालात को भी देखना चाहिए।